Қонуни Ҷумҳурии Тоҷикистон

Дар бораи ворид намудани тағйиру иловаҳо ба Кодекси гумруки Ҷумҳурии Тоҷикистон

**Моддаи 1.** Ба Кодекси гумруки Ҷумҳурии Тоҷикистон, ки бо Қонуни Ҷумҳурии Тоҷикистон аз 3 декабри соли 2004 қабул карда шудааст (Ахбори Маҷлиси Олии Ҷумҳурии Тоҷикистон, с. 2004, №12, қ. 2, мод. 703, мод. 704; с. 2006, №3, мод. 159; с. 2007, №7, мод. 681; с. 2008, №6, мод. 459, №10, мод. 818; с. 2011, №3, мод. 160, №6, мод. 458; с. 2012, №4, мод. 250, №7, мод. 695, мод. 724, №8, мод. 818, №12, қ. 1, мод. 1000; с. 2013, №12, мод. 879; с. 2015, №3, мод. 211; с. 2016, №3, мод. 151, №7, мод. 625, №11, мод. 882), тағйиру иловаҳои зерин ворид карда шаванд:

1. Дар қисми 2 моддаи 31, банди 1) қисми 2 моддаи 32, қисми 1 моддаи 40, банди 7) қисми 1 моддаи 73, банди 5) қисми 1 моддаи 76, банди 5) қисми 2 моддаи 81, қисмҳои 1 ва 3 моддаи 128, қисми 3 моддаи 133, қисми 2 моддаи 136, банди 1) моддаи 196, банди 2) қисми 1 моддаи 206, қисми 2 моддаи 275 ва қисми 2 моддаи 370 калимаҳои «коди», «рамзи (коди)», «кодгузории», «кодгузоришудае» ва «кодгузоринашуда» мувофиқан ба калимаҳои «рамзи», «рамзи», «рамзгузории», «рамзгузоришудае» ва «рамзгузоринашуда» иваз карда шаванд.

2. Дар банди 12) моддаи 345 аломати нуқта ба аломати нуқтавергул «;» иваз карда шуда, банди 13) бо мазмуни зерин илова карда шавад:

«13) воридоти таҷҳизоту техника ва маводи сохтмонии иншооти сайёҳӣ (аз ҷумла меҳмонхона, осоишгоҳ ва истироҳатгоҳҳои табобатӣ, марказҳои сайёҳӣ ва дигар иншооти сайёҳӣ). Рӯйхати иншооти сайёҳӣ, номгӯй, миқдори таҷҳизоту техника ва маводи сохтмонии воридшаванда аз ҷониби Ҳукумати Ҷумҳурии Тоҷикистон тасдиқ карда мешавад.».

3. Дар моддаи 491:

- ба қисми 1 банди 3) бо мазмуни зерин илова карда шавад:

«3) танбеҳи қатъӣ;»;

- бандҳои 3), 4) ва 5) мувофиқан бандҳои 4), 5) ва 6) ҳисобида шаванд;

- дар қисми 3 калимаҳои «собиқаи корӣ» ба калимаҳои «собиқаи хизматӣ» иваз карда шаванд.

4. Дар қисми 1 моддаи 5001:

- дар банди 1) рақами «50» ба рақами «53» иваз карда шавад;

- дар банди 2) рақами «55» ба рақами «58» иваз карда шавад;

- дар банди 3) рақами «60» ба рақами «63» иваз карда шавад.

5. Дар моддаи 5002:

- ба матни модда пеш аз калимаи «Ба кормандони» рақами «1.» илова карда шавад;

- дар матни модда калимаҳои «ва баромадан» ба калимаҳои «ва (ё) баромадан» иваз карда шаванд;

- қисми 2 бо мазмуни зерин илова карда шавад:

«2. Ба кормандони мақомоти гумрук, ки бо асосҳои сархатҳои сеюм, чорум, шашум, ҳафтум, ҳаштум, нуҳум, даҳум, ёздаҳум, дувоздаҳум, сенздаҳум, чордаҳум, шонздаҳум, ҳабдаҳум ва нуздаҳуми қисми 1 моддаи 42 Кодекси меҳнати Ҷумҳурии Тоҷикистон, бандҳои 5), 9), 10), 11), 12) ва 14) қисми 1 моддаи 488 Кодекси мазкур ва (ё) бо асосҳое, ки Оинномаи интизомии мақомоти гумруки Ҷумҳурии Тоҷикистон пешбинӣ менамояд, аз хизмат ҷавоб шудаанд, кумакпулии яквақтаи дар қисми 1 моддаи мазкур пешбинишуда пардохта намешавад.».

6. Дар қисми 1 моддаи 501 калимаҳои «додани ёрдампулӣ барои хизмати дарозмуддат» ба калимаҳои «додани иловапулӣ барои собиқаи хизматӣ» иваз карда шаванд.

**Моддаи 2.** Муқаррароти қисми 2 Қонуни мазкур аз 1 январи соли 2017 ва муқаррароти қисмҳои 1, 3-6 Қонуни мазкур пас аз интишори расмӣ мавриди амал қарор дода шаванд.

**Президенти**

**Ҷумҳурии Тоҷикистон Эмомалӣ Раҳмон**

ш. Душанбе, 30 майи соли 2017, №1422

Қарори

Маҷлиси намояндагони

Маҷлиси Олии Ҷумҳурии Тоҷикистон

**«Оид ба қабул кардани Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси гумруки Ҷумҳурии Тоҷикистон»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси гумруки Ҷумҳурии Тоҷикистон» қабул карда шавад.

**Муовини якуми Раиси**

**Маҷлиси намояндагони Маҷлиси Олии Ҷумҳурии Тоҷикистон А. Азизӣ**

ш. Душанбе, 21 апрели соли 2017, № 736

Қарори

Маҷлиси миллии

Маҷлиси Олии Ҷумҳурии Тоҷикистон

**Оид ба Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси гумруки Ҷумҳурии Тоҷикистон»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷи­кистон «Дар бораи ворид намудани тағйиру иловаҳо ба Кодекси гумруки Ҷумҳурии Тоҷикистон»-ро баррасӣ намуда, **қарор мекунад:**

Қонуни Ҷумҳурии Тоҷи­кистон «Дар бораи ворид намудани тағйиру иловаҳо ба Кодекси гумруки Ҷумҳурии Тоҷикистон» ҷонибдорӣ карда шавад.

**Раиси Маҷлиси миллии Маҷлиси Олии Ҷумҳурии Тоҷикистон М. Убайдуллоев**

ш. Душанбе, 18 майи соли 2017, № 387